Flavgorĝa bronzokukolo

Flavgorĝa bronzokukolo (Chrysococcyx flavigularis) estas specio de la familio de la kukoledoj, en la ordo de birdoj, nome Cuculiformes, kiuj inkludas ankaŭ la vojkurulojn, la aniojn, la centropojn kaj la hoacinon, indiĝena de tropikaj pluvarbaroj de Afriko. Ĝi estas minacata pro senarbarigo. 

Flavgorĝaj bronzokukoloj estas nepre nestoparazitoj; ili ĉiam demetas siajn ovojn en la nestoj de aliaj birdoj. Ilia nura konata gastiganto estas la grizgorĝa frazerio (Fraseria griseigularis).

Temas pri mezgranda kukolo en kiu rimarkindas vasta flava gorĝareo, ĉirkaŭita de malhelverda larĝa bendo el vango ĝis brusto. La malsupraj partoj estas blankecaj kun tre fajna malhelbruna strieco. Ankaŭ la supraj partoj estas malhelverdaj, sed kun malhelbrunaj nuancoj. Ankaŭ la vosto montras rimarkindan bildon: malhelbrunaj centraj vostoplumoj, dum la eksteraj vostoplumoj estas blankaj kun antaŭfina malhelbruna strio des pli larĝa ju pli centre.

Referencoj

 Birds of The Gambia de Barlow, Wacher kaj Disley, 

Eksteraj ligiloj

Kategorio:Nestoparazitoj
Kategorio:Kukoloformaj
Kategorio:Kukoledoj
Kategorio:Birdoj de Afriko